משעות הבוקר ועד שעה זו פושטים פקחים של משרד החקלאות על קצביות, מסעדות ואולמות אירועים ברחבי העיר לצורך ביקורות פתע. על פי עדויות, הפקחים נכנסים למקררים, בודקים את איכות הבשר, הביצים ושאר המוצרים שנמצאים במקומות בהם נערכת ביקורת הפתע.
אחד מבעלי העסקים שעבר את הביקורת סיפר לאתר יבנה נט: "נכנסו אליי מספר פקחים ונראה שהיו מלווים בשוטרים, הם בדקו כל דבר בחנות, החל מביצים ועד לבשר, ביקשו את האישורים הנדרשים ולא עזבו עד שוידאו שהמקום עומד בכל התקנים של משרד החקלאות. אני כמובן עמדתי במבחן הפתע ולאחר בדיקות מקיפות הפקחים שהתנהגו במקצועיות עזבו את המקום".
בעלי עסקים בתחום המזון ברחבי העיר מדווחים כי הביקורת מתקיימת עד שעות אלו ממש, כך שמומלץ להצטייד בכל האישורים הנדרשים בכדי להימנע מצו סגירה, אותו הם מוסמכים לתת במידה וקצביה לא תעמוד בתנאי משרד החקלאות.